Մեթյու Ափսոն

Մեթյու Ջեյմս Ափսոն (անգլ.՝ Matthew James Upson, ապրիլի 18, 1979(1979-04-18), Eye, Mid Suffolk, Սուֆոլք, Անգլիա, Միացյալ Թագավորություն), անգլիացի ֆուտբոլիստ, պաշտպան։


== Ակումբային կարիերա ==


=== «Լութոն Թաուն» ===
Ափսոնը ծնվել է Անգլիայի Սաֆոլք կոմսության Հարթիսմիր քաղաքում։ 1994 թվականին նա տեղափոխվել է Լութոն Թաուն ակումբի երիտասարդական թիմ։ 1996 թվականի ապրիլին նա պրոֆեսիոնալ պայմանագիր է կնքել ակումբի հետ, նա իր առաջին խաղը հիմնական թիմի կազմում կատարել է 1996 թվականի օգոստոսին՝ Ռոտերեմ Յունայթեդ ակումբի հետ խաղի ժամանակ։


=== «Արսենալ» ===
1997 թվականի մայիսին Ափսոնը 2 միլիոն ֆունտով տեղափոխվել է Արսենալ ակումբ։ Սակայն Արսենալ ակումբի այդ ժամանակվա պաշտպաններ, Թոնի Ադամսի, Սթիվ Բուլդի և Մարտին Կիոունի մշտական ելույթների և իր ստացած վնասվածքների պատճառով Ափսոնը չի կարողացել ընդգրկվել թիմի հիմնական կազմում։ 1999 թվականին նա ստացել է առջևի խաչաձև ջլերի պատրվացք։ 2000 թվականին նա վարձավճարով տեղափոխվել է Նոթինգհեմ Ֆորեստ ակումբ և մեկ տարի անց խաղացել Քրիսթալ Փելաս ակումբի կազմում։
2001-2002 թվականների մրցաշրջանում Ափսոնը Արսենալ ակումբի կազմում որպես ռմբարկու անցկացրել է 22 խաղ, ներառյալ 14-ը առաջնությունում, ինչը նրան ապահովել է Պրեմիեր լիգայի չեմպիոնի մեդալով։ 2002 թվականի փետրվարին ստացել է ոտքի կոտրվածք, ինչի հետևանքով բաց է թողել մրցաշրջանի մնացած մասը, ներառյալ Անգլիայի գավաթում Արսենալի հաղթանակը։ Վնասվածքից վերականգնվելուց հետո՝ 2002 թվականի սեպտեմբերին 3 ամսվա վարձավճարով տեղափոխվել է Ռեդինգ ակումբ։ Ռեդինգ ակումբում Ափսոնը խփել է իր մասնագիտական կարիերայի առաջին գոլը. դա տեղի է ունեցել Լիգայի գավաթի մրցաշարում՝ Քեմբրիջ Յունայթեդ ակումբի դեմ խաղի ժամանակ։ Այդ պահից սկսած  Արսենալ ակումբի հարձակման կենտրոնում վճռաբար գործում էին Սոլ Քեմփբելը և Կոլո Տուրեն, ինչի հետևանքով Ափսոնը չի կարողացել տեղ գրավել թիմի հիմնական կազմում։ 2003 թվականի հունվարին նա տեղափոխվել է Բիրմինգհեմ Սիթի ակումբ։ Ընդհանուր առմամբ Արսենալ ակումբի կազմում Ապսոնը անցկացրել է 57 խաղ։


=== «Բիրմինգհեմ Սիթի» ===
2003 թվականին Բիրմինգհեմ Սիթի ակումբը 1 միլիոն ֆունտով ձեռք է բերել Ափսոնին (գումարը կարող էր հասնել մինչև 3 միլիոն ֆունտ՝ կախված ֆուտբոլիստի ելույթներից)։
2006 թվականի ապրիլին Աստոն Վիլլա ակումբի դեմ բիրմինգհեմյան դերբիի նախապատրաստման ժամանակ նա ստացել է ոտքի վնասվածք, ինչի պատճառով բաց է թողել մրցաշրջանի մնացած մասը։ Մրցաշրջանի արդյունքում Բիրմինգհեմ Սիթի ակումբը դուրս է մնացել ֆուտբոլային լիգայի առաջնությունից։ Ափսոնը մնացել է ակումբում, վնասվածքի վերականգնումից հետո՝  դեկտեմբերին մասնակցել է Պլիմուտ Արգայլ ակումբի դեմ խաղին, որտեղ «կապույտները» տարել են հաղթանակ 3:0 հաշվով (գոլերից մեկը խփել է Ափսոնը)։


=== «Վեստ Հեմ Յունայթեդ» ===

2007 թվականի հունվարի 18-ին Բիրմինգհեմ ակումբը մերժել է Վեսթ Հեմի առաջարկը 4 միլիոն ֆունտի դիմաց Ափսոնի տեղափոխության վերաբերյալ, իսկ հետո նաև 6 միլիոն ֆունտի դիմաց։ Տրանսֆերային պատուհանի վերջին օրը համաձայնություն է ձեռք բերվել, որի համաձայն Ափսոնը Վեսթ Հեմ ակումբ պետք է տեղափոխվեր 6 միլիոն ֆունտի դիմաց, սակայն հետագայում գումարը կարող էր հասնել մինչև 7.5 միլիոն ֆունտի՝ կախված ֆուտբոլիստի ելույթներից։ Ափսոնը չորս տարվա պայմանագիր է կնքել Վեսթ Հեմ Յունայթեդ ակումբի հետ։ Բիրմինգհեմ ակումբի գլխավոր մարզիչ Սթիվ Բրյուսը հայտարարել է, որ ինքը չի ցանկացել վաճառել Ափսոնին, սակայն իրեն ստիպել է դա անել ակումբի գործադիր տնօրեն Կարեն Բրեդին։
2007 թվականի դեկտեմբերի 29-ին Ափսոնը խփել է իր առաջին գոլը Վեսթ Հեմում՝ Պրեմիեր Լիգայի շրջանակներում գրավելով Մանչեսթեր Յունայթեդի ակումբի դարպասը։
2008 թվականի հուլիսին Ափսոնը Վեսթ Հեմ ակումբում ստացել է «6» համարը, որը նախկինում պատկանում էր լեգենդար ֆուտբոլիստ Բոբբի Մուռիին, հետագայում Ափսոնը զբաղեցրել է «15» համարը։ 2009 թվականիօգոստոսին, երբ Լուկաս Նիլան լքել է ակումբը, Ափսոնին նշանակել են Վեսթ Հեմ Յունայթեդ ակումբի ավագ։
2014 թվականի մայիսի 23-ին Ափսոնը 1 տարվա պայմանագիր է կնքել Պրեմիեր լիգայի Լեսթեր սիթի ակումբի հետ


== Կարիերան հավաքականում ==
Ափսոնը Անգլիայի մինչև 21 տարեկանների հավաքականի կազմում անցկացրել է 12 խաղ և խփել 2 գոլ։ 2002-2003 թվականների Բիրմինգհեմ Սիթի ակումբի կազմում ցուցաբերած լավ արդյունքի շնորհիվ Ափսոնին հրավիրել են Անգլիայի հավաքական, որտեղ նա իր առաջին խաղը անցկացրել է 2003 թվականին, ՀԱՀի հավաքականի դեմ։ Լինելով Բիրմինգհեմ Սիթի ակումբի խաղացող, նա Անգլիայի հավաքականի կազմում անցկացրել է 7 խաղ։
2008 թվականի փետրվարին Ֆաբիո Կապելոն Ափսոնին ընդգրկել է Անգլիայի հավաքականի կազմում, և Ապսոնը կարողացել է խաղալ Շվեյցարիական Ուեմբլի ակումբի դեմ խաղում։ Նա կարողացավ ընդգրկվել  Անգլիայի հավաքականի կազմում, որտեղ Ռիո Ֆերդինանդի հետ խաղացել է կենտրոնական պաշտպանի դիրքում։ Դա նրա 8-րդ խաղն եր Անգլիայի հավաքականի կազմում և առաջինը մոտ 4 տարի տևած ընդմիջումից հետո։ Այնուհետև նա Ղազախստանի հավաքականի դեմ խաղի ժամանակ խաղադաշտում անցկացրել է բոլոր 90 րոպեները, քանի որ Ջոն Թերին վնասվածք էր ստացել։
Ափսոնը իր առաջին գոլը  Անգլիայի հավաքականի կազմում խփել է 2008 թվականի նոյեմբերի 19-ին Գերմանիայի հավաքականի դեմ խաղի ժամանակ։ Խաղը ավարտվել է Անգլիայի հավաքականի հաղթանակով՝ 2։1 հաշվով, իսկ Ափսոնը  ITV ալիքի կողմից ճանաչվել է այդ հանդիպման լավագույն խաղացող ։


== Ելույթների վիճակագրությունը հավաքականում ==


== Ձեռքբերումներ ==
ԱրսենալՊրեմիեր լիգայի չեմպիոն։ 2001-2002
Անգլիայի գավաթի հաղթող։ 2001-2002
Անգլիայի Սուպերգավաթի հաղթող։ 2002


== Ծանոթագրություններ ==


== Արտաքին հղումներ ==
Ֆուտբոլիստի պաշտոնական էջը Archived 2015-04-14 at the Wayback Machine.  «Լեսթեր Սիթիի» կայքում (անգլ.)
Ֆուտբոլիստի էջը Archived 2009-02-17 at the Wayback Machine. WHUFC.com կայքում (անգլ.)
Ֆուտբոլիստի էջը Archived 2016-01-09 at the Wayback Machine. Անգլիայի ֆուտբոլի ասոցիացիայի կայքում (անգլ.)
Ցուցանիշները soccerbase.com կայքում (անգլ.)